舉個例子說明，物理學家模擬過，強作用力衹要勁多2%，就會影響到氫嘅核聚變作用，搞到太陽冇能力發光發熱維持地球上嘅生命。微調宇宙觀點相信，呢啲物理數值之所以會啱啱好適合生命存在，冇乜可能係純粹巧合。比較合理嘅解釋係，宇宙由某啲高層次嘅智能所創造，而呢個智能特登喺設計宇宙嗰陣將呢啲物理常數設到啱啱好適合生命存在。